Kommissionens forordning (EF) nr. 740/2004

af 21. april 2004

om ændring af forordning (EF) nr. 141/2004 om gennemførelsesbestemmelser til Rådets forordning (EF) nr. 1257/1999 for så vidt angår overgangsforanstaltningerne til udvikling af landdistrikterne i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 2, stk. 3,

under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 41, stk. 1, og

ud fra følgende betragtninger:

(1) Ifølge artikel 33j i Rådets forordning (EF) nr. 1257/1999 af 17. maj 1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) og om ændring og ophævelse af visse forordninger(1) tildeles der midlertidig støtte til fuldtidslandbrugere i Malta. På grundlag af de oplysninger, som de maltesiske myndigheder har fremsendt, bør der inden for rammerne af Kommissionens forordning (EF) nr. 141/2004(2) fastsættes de beløb, der maksimalt kan tildeles for de tre betalingskategorier.

(2) Artikel 33l, stk. 2a og 2b, i forordning (EF) nr. 1257/1999 fastsætter undtagelser fra visse bestemmelser vedrørende den overholdelse af normerne, der er fastsat i artikel 21a, 21b og 21c i nævnte forordning. Der bør udarbejdes regler for anvendelsen af disse undtagelser.

(3) Det er nødvendigt at tilpasse listen over foranstaltninger vedrørende udvikling af landdistrikterne i bilag II til forordning (EF) nr. 141/2004 til listen i punkt 8 i bilag II til udkast til Kommissionens forordning om gennemførelsesbestemmelser til Rådets forordning (EF) nr. 1257/1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL).

(4) I den finansielle oversigt i bilag II til forordning (EF) nr. 141/2004 er der fastsat udgifter til "andre aktioner". Arten af de aktioner, der omfattes heraf, bør præciseres.

(5) Artikel 33l, stk. 4, i forordning (EF) nr. 1257/1999 fastsætter, at klassificeringen af områder med risiko for skovbrande forelægges som en del af planen for udvikling af landdistrikterne. Bilag III til forordning (EF) nr. 141/2004 bør suppleres i overensstemmelse hermed.

(6) Forordning (EF) nr. 141/2004 bør ændres i overensstemmelse hermed.

(7) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Landbrugsstrukturerne og Udvikling af Landdistrikterne -

UDSTEDT FØLGENDE FORORDNING:

Artikel 1

I forordning (EF) nr. 141/2004 foretages følgende ændringer:

1) I kapitel III indsættes som artikel 5a:

"Artikel 5a

Fuldtidslandbrugere i Malta

De betalinger, der er fastsat i artikel 33j, stk. 2, i forordning (EF) nr. 1257/1999, overstiger ikke de årlige maksimumsbeløb pr. bedrift og pr. arbejdsenhed, der er defineret i bilag I, litra A."

2) Kapitel IV affattes således:

"KAPITEL IV UNDTAGELSER, DER FINDER ANVENDELSE PÅ DE NYE MEDLEMSSTATER

Artikel 5b

Gennemførelse af strenge normer

1. Udgifterne til de investeringer, der er nødvendige for at opfylde normer, jf. artikel 33l, stk. 2b, i forordning (EF) nr. 1257/1999, fastsættes af den kompetente myndighed i form af tariffer. Disse tariffer beregnes på grundlag af objektive kriterier, der gør det muligt at identificere udgifterne til individuelle aktiviteter, og de afpasses efter de særlige lokale vilkår, idet enhver overkompensation undgås.

2. En landbruger, der nyder godt af støtte i henhold til artikel 33l, stk. 2b, i forordning (EF) nr. 1257/1999 med henblik på at bringe sig i overensstemmelse med allerede obligatoriske normer, bevarer retten til udligningsgodtgørelsen og til støtten til miljøvenligt landbrug, som er omhandlet i henholdsvis kapitel V og VI i afsnit II i nævnte forordning, i investeringsperioden, såfremt de øvrige betingelser for støttens ydelse er overholdt, og landbrugeren ved investeringsperiodens afslutning har opfyldt de relevante normer.

Artikel 6

Miljøvenligt landbrug

Det årlige maksimumsbeløb, der kan udbetales pr. hektar til vedligeholdelse og bevarelse af brudstensmure i Malta i medfør af artikel 33m, stk. 2, andet afsnit, i forordning (EF) nr. 1257/1999, er angivet i bilag I, punkt B.

Artikel 7

Producentsammenslutninger i Malta

1. Kun producentsammenslutninger, som omfatter et minimumsantal producenter i sektoren, og som repræsenterer en minimumsandel af produktionen i sektoren, kan modtage den minimumsstøtte, der er fastsat i artikel 33d, stk. 3, tredje afsnit, i forordning (EF) nr. 1257/1999.

2. Minimumsstøttebeløbet, beregnet på grundlag af minimumsomkostningerne ved oprettelsen af en mindre producentsammenslutning, er angivet i bilag I, punkt C."

3) I kapitel V indsættes som artikel 9a:

"Artikel 9a

Ansøgning og kontrol vedrørende foranstaltningen om gennemførelse af strenge normer

Hvad angår støtten i henhold til artikel 33l, stk. 2b, i forordning (EF) nr. 1257/1999, bør den kontrol med ansøgninger under ordningen, der er fastsat i artikel 59 i forordning (EF) nr. 445/2002 (eller artikel 67 i den nye forordning), gøre det muligt at sikre, at investeringen er nødvendig for opfyldelsen af de pågældende normer. Når ansøgningen under ordningen vedrører et årligt støttebeløb på over 10000 EUR, skal kontrollen af denne ansøgning omfatte et besøg på stedet.

Den kontrol af betalingsansøgningerne, der er fastsat i artikel 59 i forordning (EF) nr. 445/2002 (eller artikel 67 i den nye forordning), for støtte omhandlet i stk. 1 i nærværende artikel, skal gøre det muligt at sikre, at investeringen er gennemført. Når betalingsansøgningen vedrører et årligt støttebeløb på over 10000 EUR, skal kontrollen af denne ansøgning omfatte et besøg på stedet."

4) Bilag I erstattes af teksten i bilag I til nærværende forordning.

5) Bilag II erstattes af teksten i bilag II til nærværende forordning.

6) Bilag III affattes som angivet i bilag III til nærværende forordning.

Artikel 2

Ikrafttrædelse

Denne forordning træder i kraft med forbehold af, at traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse træder i kraft, og da på datoen herfor.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. april 2004.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 80. Senest ændret ved tiltrædelsesakten fra 2003.

(2) EUT L 24 af 29.1.2004, s. 25.

BILAG I

"BILAG I

Oversigt over støttebeløbene for de specifikke foranstaltninger for Malta

A. Maksimumsbeløb, jf. artikel 5a:

>TABELPOSITION>

B. Maksimumsbeløb, jf. artikel 6:

>TABELPOSITION>

C. Støttebeløb, jf. artikel 7, stk. 2:

>TABELPOSITION>"

BILAG II

"BILAG II

>PIC FILE= "L_2004116DA.001203.TIF">

>PIC FILE= "L_2004116DA.001301.TIF">"

BILAG III

Bilag III til forordning (EF) nr. 141/2004 affattes således:

1) I afdeling 2 indsættes som nummer II:

"II. Fuldtidslandbrugere i Malta

A. Hovedtræk:

- intet.

B. Andet:

- definition af fuldtidslandbruger."

2) Afdeling 3 affattes således:

"3. Undtagelser, der finder anvendelse på alle nye medlemsstater

I. Gennemførelse af strenge normer

A. Hovedtræk:

- en liste over de normer, for hvilke der er taget hensyn til investeringsudgifterne, og en beskrivelse af de nødvendige investeringer.

B. Andet:

- tarifferne for investeringsudgifterne pr. støtteberettiget norm omfattende de detaljerede beregninger, som berettiger en sådan tarif

- varigheden af investeringsperioden/-perioderne pr. støtteberettiget norm og begrundelsen for valget

- bestemmelser, der gør det muligt at sikre, at de investeringer, der støttes inden for rammerne af foranstaltningen om gennemførelse af strenge normer, undtages fra støtte inden for rammerne af afsnit II, kapitel I, i forordning (EF) nr. 1257/1999

- som supplement til punkt 12, 2), i bilag II til forordning (EF) nr. 445/2202 (eller den nye forordning), angives gennemførelsen af artikel 9a i nærværende forordning.

II. Forbedring af forarbejdningen og afsætningen af landbrugsprodukter

A. Hovedtræk:

- intet.

B. Andet:

- liste over virksomheder, der har fået indrømmet en overgangsperiode, jf. artikel 33l, stk. 3, i forordning (EF) nr. 1257/1999.

III. Skovbrug

A. Hovedtræk:

- intet.

B. Andet:

- klassifikation af området efter graden af risikoen for skovbrande."